Мюзикл

Мюзикл (англис тилинде musical comedy – музыкалык комедиянын кыскартылып айтылышы) – көбүнчө күндөлүк турмушта колдонулуучу музыкалык жанрларга таянуу менен хореографиялык, драмалык, опералык искволордун жетишкендиктерин пайдаланган музыкалык жанр. Опереттадан айырмаланып, мюзикл татаал, өнүктүрүлгөн драматургия жана жалаң комедиялык мүнөзгө эле эмес, терең драмалык деңгээлге ээ болот. Музыкалык көркөм искусствонун жаңы жанры катары мюзикл 1920–30-жылдарда Америкада пайда болгон. Ал эми 1940–60-жылдары мюзикл бүткүл дүйнөгө тараган. Кыргыз музыка искусствосунда алгачкы мюзиклды композитор, аранжировщик Э. Кадырбаев («Махабат жылдызы», 2004, либреттосу акын К. Урмамбетовдуку) жазган.
Категория:Музыка 
Колдонулган адабияттар
 “Кыргызстан” улуттук энциклопедиясы: 5-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2014. илл. ISBN 978 9967-14-111 -7